./data/phi0978/phi001/phi0978.phi001.perseus-lat2.xml
Pliny the Elder
quidlapidis rigore pigrius? ecce sensus manusque tribuit illi quid ferri duritia pugnacius? pedes ei inpertivit et mores trahitur namque magnete lapide, domitrixque illa rerumomnium materia ad inane nescio quid currit atque, utpropius venit, adsilit, tenetur amplexuque haeret  sideritim ob id alio nomine vocant, quidam Heraclion  magnesappellatus est ab inventore, ut auctor est Nicander—in Ida, ut reperio, namque et passim inveniuntur, inHispania quoque—; invenisse autem fertur clavis crepidarum, baculi cuspide haerentibus, cum armenta pasceret quinque genera magnetis Sotacus demonstrat: Aethiopicum et a Magnesia Macedoniae contermina ab EuboeaIolcum petentibus dextra, tertium in Hyetto Boeotiae,quartum circa Alexandriam Troadem, quintum in MagnesiaAsiae  differentia est prima, mas sit an femina, proximain colore  nam qui in Magnesia Macedonica reperiunturrufi nigrique sunt, Boeoti vero rufi coloris plus habentquam nigri  is, quiin Troade invenitur, niger est etfeminei sexus ideoque sine viribus, deterrimus autem inMagnesia Asiae, candidus neque attrahens ferrum similisque pumici  conpertum tanto meliores esse, quanto sintmagis caerulei  Aethiopico palma datur pondusque argentorependitur  invenitur hic in Aethiopiae Zmiri; ita vocaturregio harenosa  ibi et haematites magnes sanguinei coloris sanguinemque reddens, si teratur, sed et crocum in adtrahendo ferro non eadem haematiti natura quaemagneti  Aethiopici argumentum est, quod magneta quoque alium ad se trahit  omnes autem hi oculorum medicamentis prosunt ad suam quisque portionem, maximeque epiphoras sistunt  sanant et adusta cremati tritique alius rursus in eadem Aethiopia non procul magnes ferrum omne abigit respuitque  de utraque natura saepiusdiximus